*A rendelet tervezet elfogadásához*

***a Mötv. 50. §-a alapján, minőstett*** *többség szükséges,*

*az előterjesztés* ***nyilvános ülésen tárgyalható****!*

126. számú előterjesztés

Bátaszék Város Önkormányzata Képviselő-testületének 2025. június 25-én

16.00 órakor megtartandó ülésére

Helyi gyermekvédelmi ellátásokról szóló önkormányzati rendelet módosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takaróné dr. Mihó Beatrix aljegyző  **Tárgyalja:**  PG Bizottság 2025.06.24.  Szociális Bizottság: 2025. 06. 24. |

**Tisztelt Képviselő-testület!**

A Tolna Vármegyei Kormányhivatal Hatósági Főosztály Szociális és Gyámügyi Osztálya (a továbbiakban: ellenőrző hatóság) 2025. március 18. napján hatósági ellenőrzést végzett a Bátaszéki Mikrotérségi Óvoda, Bölcsőde és Konyhán. Az ellenőrzésről készített jegyzőkönyv 2025. április 14-én érkezett a Hivatalhoz, mely az előterjesztés mellékletét képezi.

Az ellenőrző hatóság a jegyzőkönyv 6. Fenntartói feladatok pontjában javaslatot tett Bátaszék Város Önkormányzata Képviselő- testületének a helyi gyermekvédelmi ellátásokról szóló 9/2021. (VII. 2.) önkormányzati rendelete módosítására az alábbi indokok alapján:

*Bátaszék Város Önkormányzata Képviselő-Testületének a helyi gyermekvédelemi ellátásokról szóló 9/2021. (VII. 2.) önkormányzati rendelete tartalmazza a bölcsődei ellátás biztosításának módját, az ellátás megszűnésének eseteit és módjait, a kérelem benyújtásának módját, elbírálásának szempontjait, továbbá az étkezésért fizetendő térítési díjak mértékét, csökkentésének és elengedésének eseteit, módjait.*

*A gondozásért nem kérnek térítési díjat.* ***Az önkormányzati rendelet azonban nem szabályozza, hogy a fenntartó a gondozásért külön nem kívánt személyi térítési díjat megállapítani, és ezért az intézményi térítési díj összegét nulla forintban határozta meg.***

*A Gyvt. 147. S (1) bekezdése alapján a fenntartó jogszabályban meghatározottak szerint megállapítja a 146. S (1) bekezdése szerinti ellátások intézményi térítési díját, amely — a gyermekétkeztetés kivételével — a szolgáltatási önköltség és a központi költségvetésről szóló törvényben biztosított támogatás különbözete.*

*A Gyvt. 147. S (2) bekezdése szerint a bölcsőde, mini bölcsöde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. S (3) bekezdésében foglaltak szerint a gyermekétkeztetésre vonatkozóan.*

*A Gyvt. 147. S (4) bekezdése szerint a fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.*

***A 328/2011. (XII. 29.) Korm. rendelet 9. S (2) bekezdése alapján, ha a bölcsődében, mini bölcsődében a gondozásért külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.***

*A Gyvt. 29. S (1) bekezdése alapján a fenntartó önkormányzat a személyes gondoskodást nyújtó ellátások (továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot. A fenntartó önkormányzat rendeletben szabályozza az önkormányzat által biztosított személyes gondoskodás formáit, az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait, az ellátás megszűnésének eseteit és módjait, valamint a fizetendő térítési díjak mértékét, csökkentésének és elengedésének eseteit, módjait (Gyvt. 29. S (2)).*

*Ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti vagy az erre kijelölt települési önkormányzat — a társulási megállapodásban meghatározottak szerint — a nyújtott ellátásokról, azok igénybevételéről és a fizetendő térítési díjakról rendeletet alkot (Gyvt. 29. S (3)).*

*A fentiek alapján az önkormányzati rendelet kiegészítése, módosítása szükséges.*

Mind ezek alapján javasoljuk a rendelet tervezet elfogadásával a bölcsődei intézményi térítési díj szabályozását, mely 0 Ft.

Általános indokolás:

A rendelet módosítását a Tolna Vármegyei Kormányhivatal Hatósági Főosztály Szociális és Gyámügyi Osztálya által végzett hatósági ellenőrzés során tett észrevétel indokolja.

Részletes indokolás:

A rendelet tervezet 1 §-a beemeli a rendeletbe a 2. mellékletet, mely szabályozza, hogy a bölcsődei gondozás intézményi térítési díja 0 Ft.

**HATÁSVIZSGÁLAT**

***A helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról szóló rendelet-tervezethez***

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a 328/2011. (XII. 29.) Korm. rendelet alapján kötelező

**A jogalkotás elmaradásának következményei:** a Tolna Vármegyei Kormányhivatal Hatósági Főosztály Törvényességi Felügyeleti Osztálya törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** nem szükségesek

**Előzetes véleményeztetés:** Pénzügyi és Gazdasági Bizottság és Szociális Bizottság